TEAMG ปิดซิลลิ่ง! ลุ้นงบ Q1 โตดี-มั่นใจรายได้เข้าเป้า 10% ตุนแบ็คล็อกแน่น 3.7 พันลบ.
TEAMG ปิดซิลลิ่ง! ลุ้นงบ Q1 โตดี-มั่นใจรายได้เข้าเป้า 10% ตุนแบ็คล็อกแน่น 3.7 พันลบ. โดยปิดตลาดวันนี้(18 เม.ย.65) ที่ระดับ 8.90 บาท บวกไป 2.05 บาท หรือเพิ่มขึ้น 29.93%
TEAMG ปิดซิลลิ่ง! ลุ้นงบ Q1 โตดี-มั่นใจรายได้เข้าเป้า 10% ตุนแบ็คล็อกแน่น 3.7 พันลบ. โดยปิดตลาดวันนี้(18 เม.ย.65) ที่ระดับ 8.90 บาท บวกไป 2.05 บาท หรือเพิ่มขึ้น 29.93%
18 เม.ย. 2565

ผู้สื่อข่าวรายงานว่า วันนี้ (18 เม.ย.2565) ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ปิดตลาดที่ระดับ 8.90 บาท บวกไป 2.05 บาท หรือขึ้นไป 29.93% ด้วยมูลค่าซื้อขาย 736.08 ล้านบาท ราคาหุ้นพุ่งชน Ceiling สูงสุดของวันที่ระดับ 8.90 บาท

โดยเบื้องต้นมีการประเมินว่า ราคาหุ้น TEAMG ซิลลิ่ง มีปัจจัยมาจากนักลงทุนน่าจะเข้ามาเก็งกำไรในผลประกอบการไตรมาส 1/2565 ที่คาดจะออกมาดี รวมถึงธุรกิจบริการฯได้รับผลกระทบจากการเร่งขึ้นของวัสดุค่อนข้างจำกัด
ขณะที่ก่อนหน้า นายอภิชาติ สระมูล ประธานเจ้าหน้าที่บริหาร TEAMG เปิดเผยว่า แผนการดำเนินงานในปี 2565 ยังคงเป้าหมายรายได้รวมเติบโต 10% เมื่อเทียบกับปี 2564 ที่มีรายได้รวม 1,758 ล้านบาท โดยจะมาจากการทยอยรับรู้รายได้จากงานคงค้างที่มีอยู่ในมือ (Backlog) หลังจากสถานการณ์โควิด-19 คลี่คลาย ทำให้โครงการต่าง ๆ ของภาคเอกชนกลับมาดำเนินงานได้อีกครั้ง และโครงการภาครัฐยังคงมีต่อเนื่อง โดยเฉพาะพื้นที่พัฒนาระเบียงเขตเศรษฐกิจตะวันออก (EEC)
ทั้งนี้ ปัจจุบันบริษัทมีงานในมือรอรับรู้รายได้ 3,750 ล้านบาท โดยจะสามารถทยอยรับรู้รายได้ในปี 2565 ประมาณ 30% และยังอยู่ระหว่างการประมูลงานใหม่เพิ่มเติม เพื่อให้มีงานเข้ามาเสริมพอร์ตเฉลี่ยปีละ 1,800-2,000 ล้านบาทต่อปี  เช่น งานโครงการรถไฟฟ้าใต้ดินสายสีม่วง งานอุโมงค์ระบายน้ำ และงานโครงสร้างพื้นฐานของภาครัฐ เป็นต้น
ส่วนผลการดำเนินงานในไตรมาส 1/2565  ของ TEAMG คาดว่าจะเติบโตได้ดีกว่าเมื่อเทียบกับช่วงเดียวกันของปี 2564 ซึ่งเป็นไปตามการทยอยรับรู้รายได้จากงานในมือที่ชะลอส่งมอบไปในช่วงการแพร่ระบาดไวรัสโควิด-19 แต่จะทรงตัวจากไตรมาส 4/2564 ที่สามารถส่งมอบงานได้มากกว่า 500 ล้านบาท